kaerle etc doen te wetene allen luyden jegenwoirdich ende
toecommende dat wij ontfangen hebben die oitmoedige suplicatie van
jan janssen scipper / inhoudende hoedat des dystdaeghs naer bruessel
ommeganck nu een jaer geleden een daniel vranx oyck scipper
heeft ontrent der spuyen tusschen de vilvoerden ende bruessel
staen laden steenen in sekere scip om wech te voeren alwaer
middeler tyt questie is geresen tusschen jannen de visschere
ende wylen jan cannyn zoe dat zy tsamen strytbarich zyn geworden
ende tvoirseyde gescil ter neder geslagen geleyt zynde soe es
lauwereys vanden broecke van vilvoerden daer gecommen om zyn
affairen ende siende den voirseide jan cannyn vraechde hem
waeromme dat hy het gat vander spuyen ombehoirlyck alsoe hy
seyde vuytgewonden hadde ende dat jan de visscher daer present
synde hem beloeft hadde dat nyet vuyt te wynden voir des
anderen daeghs met meer diergelycke woerden waerop de voirseyde
cannyn zeer spytelyck ende oneerlyck antwoerdende zeyde
wat heb dier met te doene ghy platluys ende onder reneen
seyde doet u moeder daerop de voirseyde laureys antwoirde
doet der uwer ende metten selven woirden track de voirseyde cannyn
zynen opsteker vuyte seggende dyen soude ic in uwen boesem
steken ende de altercatie durende is de voirnoemde daniel
vrancx by henlieden gecommen nyet wel tevreden synde om
tongerief dat zy gedaen hadden van tvoirseyde spuygat ombe//
hoirlyck getrocken te hebben ende heeft mede hooge woerden
genomen inder manieren dat deselve cannyn denselven daniel oyck
was heetende platluys ende mits dyen soe heeft de voirseyde jan de
visscher ter assistentie des voirseyden cannyns eenen steen vander
eerden opgeraept hem gevende dyen in zyn hant seggende ho?
hennen worpt ende steeckt watter u aff compt ick salt u
vuyt dragen dwelck ziende hy suppliant seyde totten voirseyde
daniel ende lauwereys heer laet ons daer aen vallen ende
hebben alsoe alle drye met stenen geworpen te wetene
de voirseyde daniel ierst naer den voirseyde jan de visscher
om dat hy jannen cannyn den steen gegeven hadde om naer
henlieden te worpen ende hy spuppliant metten voirsegde lauwereys
worpen naer den voorscreven jan cannyn in welck gevecht de voirseyde
jan canyn vanden voirseyde lauwereys ontfinck eenen steen
worp inden slaep van synen hoofde daeraff hy corts daer
van levenden lyve ter doot gecommen is ende hoe wel dat
hy supliant den worp nyet gegeven heeft maer alleene mede
handadich is geweest alsoe de voirseyde daniel ende lauwereys
zyn gesellen waeren ende huerlieder partie dragende was
heeft hem nochtans sedert vuyt vreese van iusticie
geabsenteert vuyt onsen lande van brabant alwaer hy nyet
vryelyck en soude wederkeren noch commerseren sonder
alvoeren hierop verworfven te hebben onse gratie alsoe hy
seyt ons om dese zeer oitmoedelyck bidden waeromme
zoe eest dat wy desen die saken voirscreven onergemerct den
voirnoemde jan janssen supliant genegen wesende tzynder bede
ende begeerte ende hem willende in deser gratie prefereren voir
rigeur van justicie hebben inden gevalle als boven
vergeven quytgescolden ende geremitteert vergeven scelden quyte
ende remitteren vuyt onse sunderlinge gratie by desen onsen
brieve tfait boven vercleert mitsgaders alle pene boeten
ende bruecke corporelle ende criminele daer inne hy ter
causen vandien jegens ons oft justicie mesbruyck mach
hebben ende hebben hem als daeraff wedergestelt ende
gerestitueert ende restitueren mits desen tot zynder goeden
fame ende name bynnen onsen voirseyde lande van brabant ende
allen anderen onser landen ende heerlicheden mitsgaders tot
zynen onverbeurden goeden indien hy eenige heeft gelykerwys
als hy was voer de toecompste vande voirseyde feyte imponerende
hierop een eeuwich zwygen onser procureur general in brabant
ende allen anderen onser officieren ende ondersaten wy zy zyn
satisfactie nochtans eerst gedaen der partie geinteresseerde
indien die nyet gedaen en is ende eenige toe staet civilyck
alleenlyck behoudelyck dat de voirnoemde supliant tvoirscreven
fait jegens ons gehouden sal syn te beteren naer de
gelegentheyt vande salve ende faculteyt van zyn voersrceven goeden
*
volgende onse ordonnantie daerop gemaict ende oyck te
betalen die redelycke costen van justicie indien
hieromme eenige gedaen zyn al ter taxatie ende
arbiter scepe van onser lieven getrouwen die cancelier
ende luyden van onser rade in brabant die wy daertoe
commiteren ende denwelcken wy bevelen dat voirseyse
hen geroepen die ghene dyer over behoeren geroepen
te zyne zy procederen wel ende deugdelyck tot
verificatie ende interinemente van deser onser brieve naer
zyn vorme ende inhouden welck interinemente de voirnoemde
supliant gehouden sal wesen in onser voirseyde raide te
versuecken bynnen eenen halven jaer naer date van
desen op pene van te verliesen teffect der selver
ende dat gedaenende de voirseyde amende civile ende costen
getaxeert gearbitreert ende betaelt synde in hande
vanden ghenen van onsen ontfvangers diet behoiren
sal die daeraff gehouden sal syn ontfanck te
maken rekeningebewys ende relicqua te doene
tonser prouffyte metten anderen pening van syner
ontfange zy onsen ant amptman van bruessele
ende alle andere onse ende onser vassallen oft
smaelre heeren rechteren justicieren ende officieren
ons voirseyde lants van brabant jegenwordich ende
toecommende hueren stedehouderen ende eenenyegelyck van hen
besundere soe hen toebehoiren sal doen laten ende
gedoogen den voirseyde jan janssen suppliant van dese
onse gratie vquytsceldinge ende pardoene ende van
allen den inhouden van deser inder vuwegen ende
manieren voer verhaelt rustelyck vredelyck volco
volcommelyck ende eeuwelyck genyeten ende gebruycken
sonder hem ter cause van dyen te doen oft te
laten geschien aen lyff oft goet eenich hinder
oft moyenisse ter contrarien maer indien syn
zyn oft ee lyff oft eenige van syn $$
onverbuerde goeden waeren daerome gevangen
oft becommert dat zy die terstont ende sonder
vertreck stellen oft doen stellen tot volcommen
delivrancie want ons alsoe gelieft ende ten
eynde dat dit goet ende gestadich blyve tot
eeuwigen dage soe hebben wy onsen zegel
hier aen doen hangen behoudelyck in anderen
saken ons recht ende eenenyegelyck tzyn in
allen gegeven in onser stadt van bruessel
inde maent van junius int jaer ons heeren
duyst vyfhondert ende dryenvyftich van ons
keyseryck txxxiiiie ende van onser rycken
van castillien ende anderen txxxviii aldus
stont gescreven op de plycke by den keyser in
zynen rade ende geteeckent j. perre visa
gecollationeert ende bevonden accorderende van
metten zyne originale by my
m ?aarwez ? $$$
en heur af ka?buir of
hy en ontfanger vane
vxy?